SL Uradni list Evropske unije C 308/17

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis du Pays de Buch“)

(Besedilo velja za EGP)

(2008/C 308/07)

Družba Vermilion REP S.A.S. s sedežem na BP n° 5 route de Pontenx, F-40161 Parentis-en-Born Cedex, je z zahtevkom z dne 18. februarja 2008 zaprosila za izključno dovoljenje za iskanje tekočih ali plinastih ogljikovodikov, imenovano „Permis du Pays de Buch“, za obdobje štirih let na površini približno 178 kvadratnih kilometrov, ki pokriva del departmajev Gironde in Landes.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami, pri čemer izhodiščni poldnevnik poteka skozi Pariz.

TOČKA A = je presečišče vzporednika 49,58° S.Z.Š. z obalnim pasom atlantske obale.

Točka Zemljepisna dolžina Zemljepisna širina B 3,90° V.Z.D. 49,58° S.Z.Š. C 3,90° V.Z.D. 49,57° S.Z.Š. D 3,88° V.Z.D. 49,57° S.Z.Š. E 3,88° V.Z.D. 49,60° S.Z.Š. F 3,80° V.Z.D. 49,60° S.Z.Š. G 3,80° V.Z.D. 49,40° S.Z.Š.

TOČKA H = je presečišče vzporednika 49,40° S.Z.Š. z obalnim pasom atlantske obale. TOČKA I = je presečišče vzporednika 49,49° S.Z.Š. z obalnim pasom atlantske obale.

Točka Zemljepisna dolžina Zemljepisna širina J 3,97° V.Z.D. 49,49° S.Z.Š. K 3,97° V.Z.D. 49,48° S.Z.Š. L 3,94° V.Z.D. 49,48° S.Z.Š. M 3,94° V.Z.D. 49,47° S.Z.Š. N 3,89° V.Z.D. 49,47° S.Z.Š. O 3,89° V.Z.D. 49,46° S.Z.Š. P 3,83° V.Z.D. 49,46° S.Z.Š. Q 3,83° V.Z.D. 49,48° S.Z.Š. R 3,82° V.Z.D. 49,48° S.Z.Š. S 3,82° V.Z.D. 49,51° S.Z.Š. T 3,90° V.Z.D. 49,51° S.Z.Š. U 3,90° V.Z.D. 49,52° S.Z.Š. V 3,93° V.Z.D. 49,52° S.Z.Š. W 3,93° V.Z.D. 49,53° S.Z.Š.

TOČKA X = je presečišče vzporednika 49,53° S.Z.Š. z obalnim pasom atlantske obale. TOČKE H do I in X do A = so obalni pas atlantske obale.

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 Odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z Odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 29. maja 2010.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in Odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energetiko, trajnostni razvoj in prostorsko načrtovanje (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, F-75703 Paris Cedex 13 (telefon: (33) 153 94 14 81 telefaks: (33) 153 94 14 40).

Zgoraj navedeni zakoni in drugi predpisi so na voljo na spletni strani:

http://www.legifrance.gouv.fr

(1) UL L 164, 30.6.1994, str. 3.